ការផ្លាស់ប្តូរ៖ ការចាប់ផ្តើម ចូលរៀនដោយមានទំនុកចិត្ត

សន្លឹកព័ត៌មានសម្រាប់គ្រួសារ

**ការចាប់ផ្តើមចូលរៀនអាចជាការលំបាកផង និងរំភើបផង។ សន្លឹក ព័ត៌មាននេះ ពន្យល់ពីរបៀបនៃសេវាកម្មកុមារតូចរបស់កូនអ្នក   
នឹងជួយកូនរបស់អ្នក ឱ្យចាប់ផ្តើមចូលរៀនដោយមានទំនុកចិត្ត។**

កូនរបស់អ្នកបានឆ្លងកាត់ការផ្លាស់ប្តូរជាច្រើនរួចហើយ ដូចជា៖

* ផ្លាស់ប្តូរពីសកម្មភាពមួយ ឬទម្លាប់មួយ   
  ទៅមួយផ្សេងទៀត
* ការទៅជួបជុំគ្នាលេងរបស់កុមារ ឬទៅលំហែសម្រាក
* ចាប់ផ្តើមចូលមណ្ឌលថែទាំកុមារ ឬសាលាមត្តេយ្យ។

បទពិសោធន៍ទាំងនេះ ផ្ដល់ឱ្យអ្នកនូវគំនិតអំពីរបៀបដែលកូន   
របស់អ្នកមានប្រតិកម្មទៅនឹងកន្លែង និងកិច្ចការថ្មីៗ ហើយផ្តល់   
គំនិតពីការគាំទ្រដែលពួកគេត្រូវការ។

## ហេតុអ្វីបានជាការចាប់ផ្តើមចូលរៀនដោយមានទំនុកចិត្ត មានសារៈសំខាន់?

ការចាប់ផ្តើមចូលរៀនដោយមានទំនុកចិត្ត ជួយកូនរបស់អ្នក៖

* ទទួលបានលទ្ធផលការរៀនសូត្រ និងសុខុមាលភាព   
  ល្អប្រសើរ
* ជៀសវាងការរំខានដល់ការរៀនសូត្រ និងការអភិវឌ្ឍ   
  របស់ពួកគេ
* មានអារម្មណ៍សុវត្ថិភាព ទំនុកចិត្ត និងភ្ជាប់ទំនាក់ទំនង។

## ការចុះឈ្មោះកូនរបស់អ្នកនៅសាលារៀន

សាលារៀនភាគច្រើន ចាប់ផ្តើមទទួលការចុះឈ្មោះនៅខែ ឧសភា   
នៃឆ្នាំមុនពេលកុមារចាប់ផ្តើមចូលរៀន។ ការចុះឈ្មោះចូលរៀន   
ផ្តល់ឱ្យអ្នកនូវឱកាសកាន់តែច្រើន ដើម្បីស្គាល់សាលារៀន   
និងចូលរួមក្នុងការផ្លាស់ប្តូរឆ្ពោះទៅសកម្មភាពសាលារៀន។   
កុមារផ្លាស់ប្តូរបានល្អប្រសើរ នៅពេលសកម្មភាពទាំងនេះចាប់   
ផ្តើមមុនដំណាច់ឆ្នាំ ហើយបន្តពីរបីថ្ងៃទៀតក្រោយពីការចូល   
សាលារៀនដំបូង។

## ការផ្លាស់ប្តូរឆ្ពោះទៅកាន់កម្មវិធី និងសកម្មភាពរបស់សាលារៀន

ការផ្លាស់ប្តូរឆ្ពោះទៅសកម្មភាពសាលារៀនជួយអ្នក និងកូនរបស់ អ្នក៖

* យល់ដឹងអំពីលក្ខណៈរបស់សាលារៀន
* បង្កើតចំណងមិត្ដភាពជាមួយកុមារ និងក្រុមគ្រួសារ   
  ផ្សេងទៀត។

## របាយការណ៍នៃការផ្លាស់ប្តូរលើការរៀនសូត្រ និងការអភិវឌ្ឍ

គ្រូអប់រំកុមារតូចរបស់កូនអ្នក នឹងសរសេររបាយការណ៍ស្តីពីការ   
ផ្លាស់ប្តូរលើការរៀនសូត្រ និងការអភិវឌ្ឍ (ដែលត្រូវបានគេស្គាល់   
ថាជារបាយការណ៍ស្តីពីការផ្លាស់ប្តូរ)។ របាយការណ៍ស្តីពីការផ្លាស់   
ប្តូរ ជួយសាលារៀន និងគ្រូសាលាមត្តេយ្យរបស់កូនអ្នក ឱ្យបាន   
ស្គាល់កូនរបស់អ្នក ហើយជួយរៀបចំផែនការរៀនសូត្ររបស់ពួក   
គេ។ របាយការណ៍ការណ៍ស្តីពីការផ្លាស់ប្តូររបស់កូនអ្នក នឹងរួម   
បញ្ចូល៖

* ឈ្មោះ ថ្ងៃខែឆ្នាំកំណើត និងរូបថតរបស់កូនអ្នក
* ឈ្មោះ និងព័ត៌មានទំនាក់ទំនងលម្អិតរបស់អ្នក
* ឈ្មោះ និងព័ត៌មានទំនាក់ទំនងលម្អិតរបស់អ្នកជំនាញ ផ្នែកអប់រំកុមារតូចឯទៀតផងដែរ ដែលកំពុងគាំទ្រកូន   
  របស់អ្នក
* ព័ត៌មានអំពីចំណង់ចំណូលចិត្ត ជំនាញ និងសមត្ថភាព   
  របស់កូនអ្នក
* យុទ្ធសាស្ត្របង្រៀនល្អបំផុតសម្រាប់កូនរបស់អ្នក។

ប្រសិនបើកូនរបស់អ្នក នឹងទៅមជ្ឈមណ្ឌលថែទាំកុមារក្រៅម៉ោង   
សាលា (OSHC) របាយការណ៍ស្តីពីការផ្លាស់ប្តូរ ក៏ត្រូវបានចែករំ   
លែកជាមួយសេវាកម្ម ថែទាំកុមារក្រៅម៉ោងសាលា OSHC ដែរ។

អ្នកនឹងបានទទួលច្បាប់ចម្លងនៃ របាយការណ៍ស្តីពីការផ្លាស់ប្តូរ   
ដែលបានបំពេញដោយកូនរបស់អ្នក។ វាអាចជួយអ្នកស្វែងយល់   
គាំទ្រ និងពិភាក្សាអំពីការរៀនសូត្ររបស់កូនអ្នក។

របាយការណ៍ស្តីពីការផ្លាស់ប្តូររបស់កូនអ្នក ជួយ៖

* រៀបចំផែនការសម្រាប់ចំណង់ចំណូលចិត្តរបស់កូនអ្នក
* ជួយទំនុកបម្រុងដល់ការផ្លាស់ប្តូរដោយរលូន ពីសេវា   
  កម្មកុមារតូចរបស់កូនអ្នកឆ្ពោះទៅកាន់សាលារៀន។

របាយការណ៍ស្តីពីការផ្លាស់ប្តូរ ជាទូទៅត្រូវបានសរសរក្នុងត្រី   
មាសទី 4។ ក៏ប៉ុន្តែប្រសិនបើកូនរបស់អ្នកមានពិការភាព ឬការ   
អភិវឌ្ឍយឺតយ៉ាវ របាយការណ៍ស្តីពីការផ្លាស់ប្តូរអាចត្រូវបាន   
សរសេរនៅដើមខែមិថុនា ឬកក្កដា។ ការនេះជួយអ្នក និង   
សាលារៀនចាប់ផ្តើមរៀបចំផែនការជំនួយបន្ថែម ដែលកូន   
របស់អ្នកត្រូវការ។

របាយការណ៍ស្តីពីការផ្លាស់ប្តូរ មានផ្នែកដែលអ្នកត្រូវបំពេញ   
ដោយសារតែអ្នកដឹងច្រើនអំពីកូនរបស់អ្នក មតិយោបល់របស់អ្នក   
គឺមានតម្លៃ។ វានឹងជួយសាលារៀនដើម្បីរៀបចំផែនការចាប់ផ្តើម   
ចូលរៀនដោយមានទំនុកចិត្តសម្រាប់អ្នក និងកូនរបស់អ្នក។

មានផ្នែកមួយសម្រាប់កូនរបស់អ្នកបំពេញដែរ ដោយមានជំនួយ   
ពីមនុស្សពេញវ័យដូចជាអ្នក ឬអ្នកអប់រំកុមារតូចរបស់ពួកគេ។   
វាអាចរួមបញ្ចូល៖

* គំនូរមួយ
* អ្វីដែលកូនរបស់អ្នកចង់ដឹងអំពីសាលារៀន
* អ្វីដែលពួកគេគិតអំពីការចាប់ផ្តើមចូលរៀន។

## របៀបដែលព័ត៌មានត្រូវបានរំលែក

របាយការណ៍ស្តីពីការផ្លាស់ប្តូរត្រូវបានចែករំលែក និងរក្សាទុក   
តាមអនឡាញដោយប្រើកម្មវិធី Insight Assessment Platform។ ព័ត៌មានស្តីពី Insight Assessment Platform ត្រូវបានរក្សាទុក   
ដោយសុវត្ថិភាពនៅក្នុងប្រទេសអូស្ត្រាលី។

សាលារៀនរដ្ឋក្នុងរដ្ឋវិចថូរៀទាំងអស់ (និងសាលារៀនកាតូលិក   
និងសាលារៀនឯកជនខ្លះ) ប្រើ Insight Assessment Platform   
ដើម្បីកត់ត្រាអំពីការរៀនសូត្រ និងការអភិវឌ្ឍរបស់កុមារម្នាក់ៗ។   
ប្រសិនបើសាលារៀនរបស់កូនអ្នកមិនប្រើ Insight Assessment Platform ទេ ពួកគេនឹងត្រូវបានផ្តល់នូវច្បាប់ចម្លងនៃរបាយការណ៍   
ស្តីពីការផ្លាស់ប្តូរជាសណ្ឋានក្រដាស ឬអេឡិចត្រូនិក។

ពេលខ្លះ ក្រសួងអប់រំ និងបណ្តុះបណ្តាលប្រើអ្នកផ្តល់សេវាកម្មពី   
ខាងក្រៅ។ អ្នកផ្តល់សេវាកម្មដែលបម្រើការសម្រាប់ក្រសួង ត្រូវតែ   
ប្រើវិធានការសន្តិសុខទិន្នន័យ។ Insight Assessment Platform   
អនុវលោមតាម **គោលការណ៍ព័ត៌មានស្តីពីឯកជនភាពរបស់ក្រសួង** [www.education.vic.gov.au/Pages/privacypolicy](http://www.education.vic.gov.au/Pages/privacypolicy)។

ក្រសួងអាចប្រើប្រាស់ព័ត៌មានពីរបាយការណ៍ស្តីពីការផ្លាស់ប្តូរ សម្រាប់ការត្រួតពិនិត្យ និងស្រាវជ្រាវ។ ព័ត៌មាននេះនឹងត្រូវបាន   
បង្ហាញជាតួរលេខ និងក្រាហ្វិច ហើយកុមារនឹង**មិនត្រូវ**បានគេ   
បញ្ចេញឈ្មោះឡើយ។

សម្រាប់ព័ត៌មានបន្ថែមអំពី Insight Assessment Platform   
សូមទាក់ទងមកក្រសួងតាមរយៈអ៊ីម៉ែល   
[psts@edumail.vic.gov.au](mailto:psts@edumail.vic.gov.au)។

ពេលខ្លះ អ្នកជំនាញផ្នែកអប់រំ និងថែទាំវិចថូរៀ ត្រូវចែករំលែក   
ព័ត៌មានដើម្បីជំរុញសុខុមាលភាព ឬសុវត្ថិភាពកុមារ។ សេវាកម្ម   
អប់រំកុមារតូចរបស់អ្នក អាចចែករំលែកព័ត៌មានអំពីកូន និងគ្រួសារ   
របស់អ្នកនៅពេលចាំបាច់ ដើម្បីបំពេញកាតព្វកិច្ចថែទាំ ប្រឆាំងការ រើសអើង សុខភាព និងសុវត្ថិភាពពាក់ព័ន្ឋនឹងការងារ ហើយនិង   
កាតព្វកិច្ចសុខុមាលភាព និងសុវត្ថិភាពកុមារ។

សម្រាប់ព័ត៌មានបន្ថែម សូមចូលមើល <https://www.vic.gov.au/information-sharing-schemes-and-the-maram-framework>។

# សម្រាប់ព័ត៌មានបន្ថែម

សូមចូលមើល [www.education.vic.gov.au/transitiontoschool](http://www.education.vic.gov.au/transitiontoschool)។

ឯកសារនេះមានជាភាសាផ្សេងៗនៅតាមគេហទំព័រ [www.education.vic.gov.au/transitiontoschool](http://www.education.vic.gov.au/transitiontoschool)។